CELEX: 21976A0624(01)
Language: hr
Date: 1976-06-24 00:00:00
Title: Dodatni protokol Europskom sporazumu o razmjeni reagensa za tipizaciju tkiva

02/Sv. 11
            
            
               HR
            
            
               Službeni list Europske unije
            
            
               20
            
         21976A0624(01)
   
               L 295/15
            
            
               SLUŽBENI LIST EUROPSKE UNIJE
            
         DODATNI PROTOKOL EUROPSKOM SPORAZUMU O RAZMJENI REAGENSA ZA TIPIZACIJU TKIVA
   DRŽAVE POTPISNICE EUROPSKOG SPORAZUMA O RAZMJENI REAGENSA ZA TIPIZACIJU TKIVA,
   u daljnjem tekstu „Sporazum”,
   podsjećajući na odredbe članka 5. stavka 1. Sporazuma, kojim ugovorne strane poduzimaju sve potrebne mjere kako bi reagensi za tipizaciju tkiva, koje su im druge strane stavile na raspolaganje, bili izuzeti od svih uvoznih carina;
   budući da, s obzirom na države članice Europske ekonomske zajednice, obveza odobravanja navedenog izuzeća potpada pod nadležnost navedene Zajednice koja u tu svrhu posjeduje potrebne ovlasti na temelju Ugovora o osnivanju Zajednice;
   budući da bi, radi primjene članka 5. stavka 1. Sporazuma, Europska ekonomska zajednica stoga trebala biti ugovorna strana Sporazuma,
   SPORAZUMJELE SU SE:
   Članak 1.
   Europska ekonomska zajednica može postati ugovorna strana Sporazuma na temelju njegovog potpisivanja.
   Članak 2.
   Ovaj je Dodatni protokol otvoren za potpisivanje od strane država članica Sporazuma koje mogu postati strane Dodatnog protokola tako što bi slijedile postupak utvrđen u članku 7. Sporazuma.
   Članak 3.
   Niti jedna država članica ne može postati ugovorna strana Sporazuma ako istodobno također ne postane ugovorna strana ovog Dodatnog protokola, koji tvori sastavni dio Sporazuma.
   Članak 4.
   Ovaj Dodatni protokol stupa na snagu u isto vrijeme kada i Sporazum.
   Članak 5.
   Glavni tajnik Vijeća Europe obavješćuje države članice Vijeća i Europske ekonomske zajednice o:
   
               (a)
            
            
               svim potpisnicima ovog Dodatnog protokola;
            
         
               (b)
            
            
               polaganju svih isprava o ratifikaciji ili prihvatu;
            
         
               (c)
            
            
               datumu stupanja na snagu ovog Dodatnog protokola.